1963-ին, համալսարանը աւարտած է իբրեւ լաւագոյն ուսանող` ստանալով բժիշկի վկայական: 1964-ին, Պոլսոյ Ճերահփաշայի համալսարանի Մաշկաբանութեան ամպիոնէն ներս սկսած է աշխատիլ իբրեւ օգնական: 1969-ին, համալսարանին կողմէ ուղարկուած է Գերմանիա: Չորս ամսուան ընթացքին գերմաներէն սորված է եւ աշխատանքի անցած Համպուրկի Սաարլանտի համալսարանի մաշկաբանական դարմանատան մէջ` անուանի մաշկաբան փրոֆ․ Նէոտլի մօտ: Յաջողութիւններուն շնորհիւ՝ գերմանական համալսարանի պահանջով՝ Գերմանիոյ մէջ անոր մնալու ժամկէտը երկարացուած է եւս մէկ տարիով: